ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
ট্র‌্যাশ ডাভ্‌স
ট্র‌্যাশ ডাভ্‌স বা ট্র্যাশ পায়রা (ইংরেজি: Trash Doves) হচ্ছে ফেসবুক মিম বা স্টিকার-এর একটি সিরিজ। ট্র‌্যাশ ডাভ্‌স সিরিজের স্টিকারে বেগুনি রঙের বড় চোখবিশিষ্ট কিছু কবুতরের চিত্র রয়েছে। এর মধ্যে অনবরত মাথা ঝাঁকাতে থাকা এনিমেটেড স্টিকারটি বেশি জনপ্রিয়। জানুয়ারি ২০১৬ তে ফেসবুকে এই মিম সিরিজটি আসার পরে ট্র‌্যাশ ডাভ্‌স স্টিকারগুলো বেশ জনপ্রিয় হতে থাকে। এটা সামজিক যোগাযোগ সমূহতে বিভিন্ন রকম কৌতুক হিসেবে পোষ্ট হতে শুরু করে।